jkorsvik/nowiki_second_scrape_merged huggingface dataset:
Ina Libak

Ina Alvilde Rangønes Libak (født 29. desember 1989) er en norsk politiker for Arbeiderpartiet. Hun var i perioden 2018-2020 leder i Arbeidernes ungdomsfylking (AUF).


== Bakgrunn og politisk virke ==
Libak er født på Løten, men flyttet til Averøy da hun var åtte år.  Libak har tidligere hatt en lang rekke verv i AUF og ble innvalgt i AUFs sentralstyre under AUFs landsmøte i 2014. Under landsmøtet i 2016 ble hun valgt til nestleder, og på ungdomspartiets 56. ordinære landsmøte ble Libak ved akklamasjon valgt til leder for perioden 2018-2020. Libak ble dermed den første kvinnelige AUF-lederen på 12 år.Libak var ved fylkestingsvalget i 2015 Akerhus Arbeiderpartis 3. kandidat og ble etter valget innvalgt som medlem av fylkestinget i Akershus, hvor hun sitter i hovedutvalg for utdanning. Hun har også tidligere vært folkevalgt i Averøy kommune i Møre og Romsdal og i Ås kommune i Akershus.Som ungdomspolitiker for AUF har Libak vært en fremtredende stemme i debatten om norsk miljø- og klimapolitikk. Libak var også ansvarlig for AUFs miljø- og klimapolitikk som leder av politikkområdets sentralstyreutvalg i perioden 2016-2018.Libak er av yrke utdannet sosionom. På fritiden er hun blant annet medlem av FO, Framtiden i Våre Hender og Natur og Ungdom.Under terrorangrepet mot Regjeringskvartalet og Utøya den 22. juli 2011 ble Libak skutt fire ganger og alvorlig skadet. Hun vitnet senere i rettssaken etter 22. juli-angrepene. Hun var en av fire overlevende fra Utøya som fortalte sin historie ti år etter massedrapene i dokumentarfilmen Generasjon Utøya fra 2021.


== Referanser ==


== Eksterne lenker ==
Ina Libak på Facebook
Verdensrekorder i svømming

Verdensrekorder i svømming er den offisielle oversikten over gjeldende og tidligere svømmerekorder, slik den føres av det internasjonale svømmeforbundet FINA. Rekorder kan bli satt på langbane (50 meters bane) eller kortbane (25 meters bane). FINA registrerer verdensrekorder i følgende øvelser for både menn og kvinner:

Fri: 50 m, 100 m, 200 m, 400 m, 800 m, 1500 m
Rygg: 50 m, 100 m, 200 m
Bryst: 50 m, 100 m, 200 m
Butterfly: 50 m, 100 m, 200 m
Medley: 100 m (kun kortbane), 200 m, 400 m
Stafett: 4×100 m fri, 4×200 m fri, 4×100 m medleyDe fleste av rekordene under ble satt av svømmere i heldekkende svømmedrakter lagd av polyuretan eller andre ikke-tekstil baserte materialer. Disse var tillatt brukt i perioden fra februar 2008 til desember 2009. Fra 1. januar 2010 må alle svømmere benytte drakter av tekstil, og det ble også innført begrensninger i størrelsen på draktene.


== Gjeldende verdensrekorder ==


=== Langbane ===


==== Menn ====


==== Kvinner ====


=== Kortbane ===


==== Menn ====


==== Kvinner ====
FINA registrerer ikke offisielle verdensrekorder på 4 x 50 m stafetter.


== Se også ==
Olympiske rekorder i svømming
Europarekorder i svømming
Nordiske rekorder i svømming
Norske rekorder i svømming


== Referanser ==


== Eksterne lenker ==
FINA Swimming Records & Rankings
USA Swimming Records & Rankings
Sky UK

Sky UK Limited, tidligere British Sky Broadcasting (BSkyB), er et britisk kringkastingsselskap, eiet av Sky plc, som driver tjenesten Sky Digital. Det produserer også fjernsynsinnhold og eier flere fjernsynskanaler.


== Eksterne lenker ==
Offisielt nettsted 
(en) Sky UK – kategori av bilder, video eller lyd på Commons
Dinara

Dinara er en fjellkjede på grensen mellom Kroatia og Bosnia-Hercegovina. Fjellene er mest kjent for å ha gitt navn til De dinariske alper, en fjellkjede av karst (kalkstein).
Dinara strekker seg fra fjellovergangen Derala (965 m) i nordvest til Privijapasset (1 230 m), som ligger 20 km mot sørøst, der Kamešnica-fjellet begynner. Dinara er opp til 10 km bredt og 100 km langt, og de høyeste toppene er Troglav (1 913 m) og Dinara (1 831 m). Toppen kalt Dinara, eller Sinjal, er formet som et menneskehode av stein, og er den høyeste fjelltoppen i Kroatia. 
Selv om Dinara ikke ligger langt fra Adriaterhavet minner klimaet lite om Middelhavet. Dinara markerer grensen til et område med et mye kaldere, alpint klima. Selve fjellene er ikke bebodd, men det står små skur her og der som hovedsakelig blir brukt av gjetere fra de nærliggende dalene, som for eksempel Cetina renner gjennom. 
De mest fascinerende fjellformasjonene ligger på sørvestsiden. Her ligger det et seks kilometer langt massiv, som er opp til 1 700 meter høyt, og er lett synlig i landskapet for reisende på veiene i dalen nedenfor. Fjellklatrere foretrekker derimot toppen Ošljak (1 706 m).
Dinara har en endemisk gnagerart, en markmus kalt Dinarski miš («Dinarisk mus»), Dolomys bogdanovi longipedis fra slekten Dinaromys, som er en utrydningstruet dyreart. 
Det latinske navnet på fjellet er Adrian oros, mens det nåværende navnet kommer fra en eldgammel illyrisk stamme som bodde på østsiden av fjellet. 


== Eksterne lenker ==
(en) Dinara – kategori av bilder, video eller lyd på Commons 
Bilder og klatreinformasjon.
Interiør

Interiør av latin: inter (inne, inne i, innendørs) brukes i dag om det indre i hus og bygninger, spesielt når det gjelder utforming og detaljer. Når det gjelder forhold mennesker imellom snakker vi om interne forhold.Interiørbilder skildrer rom, med møbler og utstyr på en måte som gjør også eventuelle levende vesener som er med, til en del av helheten. Bildene kan også vise detaljer av utformingen.
Som sjanger er den forholdsvis ny, og kom først og fremst ut til offentligheten gjennom den utvidelsen av muligheter for grei og lettvint billedproduksjon som lå i de nye teknikkene innen fotografi. I dag finnes en mengde blad og magasiner som bare handler om innredning og det som følger med.
Noen interiørbilder ble også laget før. Det dreide seg da ofte om helt spesielle steder (søyleganger med clair-obscurvirkning f. eks.) som fascinerte kunstneren slik at det å lage bildet fremsto som kunstnerisk uimotståelig.
Interiører vises ofte på bilder av annet innhold. Disse gir historikere og andre, verdifull informasjon om hvordan ting var.
I filmproduksjon snakkes om interiørscener og - opptak.


== Utdanning ==
For å kunne arbeide som interiørkonsulent hvor en gir veiledning til hvordan en kan møblere og innrede rom må en først gå på Design og håndverk (VG1) før en går to år på interiør i den norske videregående skole. En interiørkonsulent kan designe innredningen i både offentlige bygg og private boliger. En må ikke gå ut i lære etter tre årig videregående utdanning. En interiørarkitekt planlegger rommets utforming i større grad enn en interiørkonsulent som i hovedsak bare plukker ut møbler og fargekombinasjoner. For å bli interiørarkitekt tar en vanligvis samme utdanning som en interiørkonsulent, i tillegg til å ta en universitetsgrad; bachelor- eller masternivå. Interiørarkitekter med større prosjekter har som regel en mastergrad.


== Se også ==
Interiør i videregående skole
Møbeldesign
Møbler


== Referanser ==


== Eksterne lenker ==
Utdanning.no sin yrkesbeskrivelse av interiørarkitekt
Utdanning.no sin yrkesbeskrivelse av interiørkonsulent
Tor Harald Lund

Tor Harald Lund (født 2. august 1968) fra Søgne ble den til da yngste skytterkonge gjennom tidene da han ble skytterkonge på Landsskytterstevnet i Steinkjer i 1987. Lund er bilmekaniker av yrke, og er gift med skytterdronningen fra 2006, Mette Elisabeth Finnestad. Lund var den første skytterkongen fra Agder skyttersamlag.


== Andre titler ==
Vinner av klasse junior på Landsskytterstevnet (1983)
Vinner av klasse 1 på Landsskytterstevnet (1984)
Nordisk mester i baneskyting (1987 og 2010)
Officerspokalen (1990)
Stangmedaljen (1991)
Vinner av Norgescupen i skyting (1995, 2001, 2004 og 2008)


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
Det frivillige Skyttervesens hjemmesider
Kamešnica

Kamešnica er et fjell sørvest i Bosnia-Hercegovina, på grensen til Kroatia (Dalmatia). Fjellet er en forlengelse av fjellkjeden Dinara, som strekker seg fra fjellovergangen Vaganj (1 173 m) i nordøst til den kunstige innsjøen Buško Blato. Det meste av Kamešnica ligger i Bosnia, inkludert den høyeste toppen kalt Konj på 1 852 m, med en praktfull utsikt over Bosnia og Kroatia. I klart vær kan man til og med se øyene i Adriaterhavet. 
Kamešnica har et rikt dyre- og planteliv, og har mange turstier og dype grotter. Økosystemet i de nordlige delene av fjellet har vært helt bevart siden det ligger helt isolert fra omverdenen med tett skog i området rundt. Toppen av Kamešnica er dekket av snø seks til sju måneder av året.


== Eksterne lenker ==
(en) Kamešnica – kategori av bilder, video eller lyd på Commons
Biskupin

Biskupin er en landsby av arkeologisk interesse som består av en rekonstruksjon i full størrelse av en befestet bosetning fra jernalderen i det kujaviskpommerske voivodskap i Polen. Det hører til Biskupinundergruppen av Lausitzkulturen. Utgravningen og rekonstruksjonen av den prehistoriske bosetningen har spilt en viktig rolle i polsk, historisk bevissthet. 
Rekonstruksjonen er i dag et museum, og befinner seg på en myrlendt halvøy på Biskupin-innsjøen, cirka 90 km nordøst for Poznań og åtte km sør for den lille byen Żnin. Den er del av Det statlige arkeologiske museum i Warszawa.
Forskningen har vist at bosetningen sannsynligvis ble etablert vinteren 738 f. Kr, på en øy på Biskupin-innsjøen (i dag en halvøy). Øyen hadde en tilnærmet oval form og et areal på 2 ha, og reiste seg 0,8 – 1,2 m over vannet i innsjøen. Bosetningen bestod av om lag 106 hus, mange oppført i sleppverk, med størrelse 8 x 10 m, plassert i rekke langs 11 gater, som hadde en bredde på ca. 2,5 m. Det anslåes at om lag 600 – 1 200 mennesker bodde der. Bosetningen var omgitt av en trefortifikasjon av eik med bredde 3-4 m og høyde 6 m. Skansekledningen var mer enn 450 m lang og ble fulgt av en tremolo på innsjøen. 6 000-8 000 m³ tre ble brukt til å bygge skansekledningen. Bosetningen ble bygget på påler i innsjøen og det var tilgang med båter og via én bro.
Aldri i livet

«Aldri i livet» vant Melodi Grand Prix 1981 og var Norges bidrag til Eurovision Song Contest 1981. Sangen er skrevet og sunget av Finn Kalvik. I Eurovision Song Contest kom «Aldri i livet» sist med 0 poeng. Dette var tredje gang Norge sto uten poeng i konkurransen.


== Melodi Grand Prix ==
«Aldri i livet» var tiende og siste bidrag ut i den norske Melodi Grand Prix-finalen på NRK Fjernsynet lørdag 7. mars 1981. I avstemningen vant sangen klart og ble dermed Norges bidrag til Eurovision Song Contest i Dublin i Irland 4. april 1981. 
Pressen var skeptisk etter finalen, og Aftenposten mente vinnermelodien ikke var iørefallende nok til å hevde seg internasjonalt. VG var ikke mer positiv og slaktet sendingen og kalte vinnerlåten «liketil».


== Eurovision Song Contest ==
I Eurovision Song Contest var «Aldri i livet» det 13. bidraget ut, etter Irlands Sheeba med «Horoscope» og før Storbritannias Bucks Fizz med vinnersangen «Making Your Mind Up». I avstemningen fikk ikke Norge et eneste poeng og ble nummer 20 av 20. Dette var Norges sjette sisteplass i Eurovision Song Contest, og det var tredje gang Norge fikk 0 poeng. I Storbritannia spekulerte en også på om Norge bevisst gikk inn for å få null poeng.Tross bunnplasseringen har «Aldri i livet» nærmest blitt en klassiker i Norge, og sangen lå på VG-lista i sju uker med en tredjeplass som beste plassering. Sangen ble også brukt i Tines Norvegia-reklame «Rømme hjemmefra» i 2006.


== Tekst og innspilling ==
Sangen er en ballade der Kalvik forteller sin elskede at «aldri i livet har jeg tenkt på å reise ifra deg» og spør om hun tenker på ham når han ikke er med henne.Finn Kalvik har spilt inn sangen. Den ble utgitt på singlene Polar POLS 1277 og Polar POLS 1280 (som B-siden til «Here in My Heart») samt på LP-platen Natt og dag (Polar POLS 335) i 1981.


== Listeplasseringer ==


== Referanser ==
Alfonso Vagnone

Alfonso Vagnone, også Vagnoni (高一志 pinyin: Gao Yizhi, født sannsynligvis i 1568 i Trofarello nær Torino, død 9. april 1640 i Jiangzhou i Kina), var en Kinamisjonær tilhørende jesuittordenen. Han reiste ut fra Lisboa den 9. april 1603 på skuta Sâo João og ankom Macao i juli 1604.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Så virket han i Nanjing fra februar/mars 1605 der han ble superior for den stedlige jesuittmisjonen i 1609. Under forfølgelsene det neste tiåret ble han forvist til Kanton den 30. april 1617 og måtte så til Macao. Etter returen til Kina i mars 1624 virket han i provinsen Shanxi. 
Han er kjent blant annet for katekismen Jiaoyao jielüe 教要解略 fra 1615.


== Se også ==
Liste over kinamisjonærer tilhørende jesuittordenen


== Referanser ==


== Litteratur ==
L. Carrington Goodrich & Chao-Ying Fang (red.): Dictionary of Ming Biography, 2 bd., New York/London: Columbia University Press 1976
Li Shixue: «A Ming Lady with Three Faces: Mary as Portrayed in Alfonso Vagnoni's [1568-1940] Shengmu xingxhi», i Zhongguo wenzhe yanjiu jukan 34 (2009), s. 53-110.
Mornington Crescent (spill)

Mornington Crescent er et spill, skapt av Geoffrey Perkins og kjent fra BBCs radioprogram I'm Sorry I Haven't a Clue. Spillet er oppkalt etter stasjonen Mornington Crescent på Londons undergrunnsbane, og består i at man etter tur melder (sier navnene på) stasjoner på Londons undergrunnsbane. Vinneren er den første som sier «Mornington Crescent». Reglene er tilsynelatende svært kompliserte.
Spillet er en parodi på kompliserte strategispill, og særlig på kompleksiteten i regler og terminologi i spill som kontraktbridge og sjakk.
En del av humoren (og det viktigste poenget) ved spillet er å late som om det finnes regler. Det hentydes til ei regelbok, antakelig skrevet av the International Mornington Crescent Society (IMCS).
Blant Mornington Crescent-fans er det nærmest tabu å innrømme at reglene er fri fantasi.


== Eksterne lenker ==
A list of variations
The York Encyclopaedia Morningtonia
Encyclopaedia Morningtonia (wiki)
Una (elv)

Una er en elv i de vestlige deler av Bosnia-Hercegovina som utgjør en del av grensen mot Kroatia. Una er en av sideelvene til Sava fra høyre. Nedbørfeltet til elven er 9 368  km² og rundt en million mennesker bor innenfor dette området. 
Una har sitt utspring i den nordøstlige fjellsiden av Stražbenica og renner gjennom Martinbrod, Kulen Vakuf, Ripac, Bihać, Bosanska Krupa, Bosanska Otoka, Novi Grad (Bosanski Novi), Kostajnica (Srpska (Bosanska) og Hrvatska), Kozarska Dubica (Bosanska Dubica). Den munner ut i elven Sava nær Jasenovac i Kroatia. De største sideelvene til Una er Unac, Sana, Klokot og Krušnica.
Over 170 forskjellige medisinske urter vokser ved Una, blant annet en sjelden plante kalt  Campanula unensis, Una blåklokke, som er oppkalt etter den lyseblå fargen til elven Una. Det finnes 28 forskjellige fiskeslag i elven, og den største av disse er donaulaks.
Øvre del av Una-vassdraget ble vernet i 2008, da Una nasjonalpark ble opprettet.


== Referanser ==


== Eksterne lenker ==
(en) Una River (Sava) – kategori av bilder, video eller lyd på Commons 
www.greenvisions.ba om Una
Pinewood Studios

Pinewood Studios er et stort britisk filmstudio. Det ligger på eiendommen Heatherden Hall i Iver Heath i Buckinghamshire, omkring fem mil vest for London. Studioet ble grunnlagt av Charles Boot, og bygget på under ett år av Henry Boot Company. Grunnleggeren var inspirert av studioene i Hollywood. Pinewood ble senere tatt over av J. Arthur Rank, som også eide Denham Film Studios.
I 2001 ble Pinewood Studios slått sammen med Shepperton Studios; begge er knyttet til medienettverket Sohonet. Det gikk på børs i 2004, og året etter ble Teddington Studios kjøpt opp. Tilsammen har studioene 41 scener, inkludert seks studioer for digital-TV, lydbehandlingsutstyr, kinoer for forhåndsvisninger, utendørssett inkludert hager og skog, en av Europas største utendørs vanntanker og et undervannssett.
Pinewood har blitt brukt i innspillingen av to av de lengste filmseriene i britisk historie: James Bond og Carry On.


== Referanser ==


== Eksterne lenker ==
Offisielt nettsted 
(en) Pinewood Studios – kategori av bilder, video eller lyd på Commons
Ove Vik

Ove Vik (født 11. mai 1958, død 1. august 2010) fra Fana ble skytterkonge på Landsskytterstevnet i Førde i 1988. Ove Vik var den første skytterkongen fra Hordaland skyttersamlag på 90 år.


== Andre titler ==
Småkonge Vestlandskretsen (1979)
Vinner av samlagsskytingen med Hordaland (1983)
2 seire i finalen i Nationens Landsskyting (1983 og 1988)
Nr. 2 i Nordisk mesterskap i baneskyting (1984)
Officerspokalen (1994)


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
Det frivillige Skyttervesens hjemmesider
Bergmester

Bergmester er tittelen på den personen som har det faglige ansvaret for driften av gruvene ved et bergverk. Personen har gjerne studert bergverksvitenskaper. Bergmesteren inngår vanligvis i direksjonen ved en gruvebedrift, og er gjerne underlagt en administrerende direktør, som er sjef for hele bedriften. Ved siden av bergmesteren er det normalt at gruvebedrifter har en sjef for hyttevesenet (foredlingsvirksomheten), tradisjonelt betegnet som hytteinspektør, som også er medlem av direksjonen.


== Se også ==
Liste over bergmestere for Svalbard
Olaf Schou

Olaf Fredrik Schou (født 26. oktober 1861 i Østre Aker, død 18. juli 1925 i Neuilly-sur-Seine, Hauts-de-Seine, Frankrike) var en norsk industrileder, kunstsamler og mesén. Han var sønn av Halvor Schou.
Schou ville bli kunstner og studerte med Hans Gude 1883-84. Han var medeier i Hjula Væverier og Schous Bryggeri.I 1888 donerte han for første gang bilder til Nasjonalgalleriet. Schou kjøpte i 1894 Jomfruland-serien fra Kittelsen og donerte den til galleriet. Senere (i 1909) ga han 116 bilder av Munch og andre kunstnere til Nasjonalgalleriet. I 1918 opprettet han et legat til fordel for forfattere, musikere og innkjøp til Nasjonalgalleriet «Skrik», «Madonna» , «Det syke barn», «Pikene på bryggen», «Døden i sykeværelset» og «Livets dans» var blant de 11 Munch-maleriene han sikret for Nasjonalgalleriet. 

Fra 1901 hjalp han Nikolai Astrup økonomisk slik at Astrup blant annet kunne dra på studietur til London. Hans Jæger, Sigbjørn Obstfelder, Herman Wildenvey, Olaf Bull, Theodor Kittelsen, Edvard Munch, Harald Sohlberg, Gustav og Emanuel Vigeland var blant mottakerne av Schous «privatstipend». Schou berget Munch ut av flere økonomiske kniper.På Sinsen i Oslo er to gater oppkalt etter ham, Olaf Schous vei og Schouterrassen. Schou ble ridder av 1. klasse av St. Olavs Orden i 1912.


== Referanser ==


== Litteratur ==
Olaf Schous gaver til Nasjonalgalleriet. Nasjonalgalleriet. 1987. ISBN 82-90744-02-1. OCLC 984024516. Wikidata Q115408308.
Dailekh (distrikt)

Dailekh er et av Nepals 75 distrikter. Det ligger i Midtvestlige region i Bheri sone, og regnes til åsdistriktene.
Dailekh grenser i vest og sørvest mot Achham, i nordvest mot Kalikot, i øst mot Jajarkot og i sør mot Surkhet.
Hovedstad er Dailekh.
Største by er Narayan, som i 2005 hadde en anslått befolkning på 20 910. 
Antall distriktsutviklingskomiteer 50. Bykommuner 1. Bybefolkning (2001) var 10,9 %.
Forventa levealder 62,7 år, barnedødelighet pr. 1 000 fødte 60,0, befolkning uten reint drikkevann 46,4 %, leger 11 (alle tall 2001).
Parbatiya-befolkning 23,32 %, dalit 9,86 %, buddhister 7,5 % (tall fra 2001). 
Landsbyen Dullu, som var vinterhovedstad i Khasa-riket, ligger  i Dailekh. Her er det viktigste skriftlige dokumentet som er kjent etter dette middelalderkongedømmet: En minnesøyle, der kongerekka fra riket står. 
Dullu var et område der opprørerne fra NKP(Maobadi sto sterkt under Nepals borgerkrig 1996 - 2006, og det var harde sammenstøt mellom dem og regjeringshæren.


== Referanser ==


== Eksterne lenker ==
Kart over Dailekh-distrikt
Kart med helseindikatorer (På engelsk. Statistikken inneholder feil.)
Maoists Visit the US Embassy (På engelsk. Artikkelen beskriver bl.a. sammenstøt i Dullu. Fra Counterpuch, 17. mai 2003.)
British National Front

National Front er et ytterliggående høyreekstremt politisk parti i Storbritannia som ble grunnlagt i 1967, og var først og fremst aktivt fra slutten av 1970-tallet til midten av 1980-tallet. Partiet har hovedkvarter i Kingston upon Hull og har siden september 2018 blitt ledet av Tony Martin. Det har ingen valgte representanter på noe nivå i den britiske regjering. Dets beste tid var på 1970-tallet da det hadde et lite antall lokale bystyremedlemmer, men har aldri klart å sikre seg et sete i det britiske parlamentet.
Partiet hevder at det står for såkalte «hvite familieverdier» og «the Fourteen Words» («de fjorten ordene»), et hvitt nasjonalistslagord som sier «Vi må sikre eksistensen av vårt folk og en framtid for hvite barn.» Ideologisk er partiet posisjonert på den ytterliggående høyreekstreme delen av britisk politikk, og National Front har blitt karakterisert som fascistisk eller nynazistisk av statsvitere. Ulike fraksjoner har dominert partiet ved ulike tidspunkt i dets historie, hver med sin egen ideologiske tilbøyelighet, inkludert nynazisme, strasserisme (en splitterbevegelse av nasjonalsosialismen som representerte en mer radikal, massepreget form for fascisme) og høyrepopulisme (rasistisk populisme). Partiet er etnisk nasjonalistisk, og hevder standpunktene at kun hvite mennesker bør være borgere av Storbritannia. Det vil ha en slutt på innvandring fra ikke-hvite til Storbritannia, og vil ha en tvungen deportasjon av den ikke-hvite befolkningen i landet. Partiet fremme antisemittiske konspirasjonsteorier og, driver Holocaust-benektelse og hevder at jøder søker å få verdensherredømme gjennom både kommunisme og internasjonal kapitalisme. Partiet fremmer økonomisk proteksjonisme, EU-skepsis, og en forvandling vekk fra liberalt demokrati, og er motstander av feminisme, homofile rettigheter, og sosial toleranse. Grunnet partiets ekstreme synspunkter er det er forbudt ved lov at ansatte i det britisk politi og tjenestemenn ved britiske fengsler er medlemmer av partiet.


== Partiledere ==
A.K. Chesterton (1967)
John Tyndall (1972–1979)
Andrew Brons
Martin Webster
David MacDonald (2017)
Kevin Bryan (–2018)
Tony Martin (2018–)


== Referanser ==


== Eksterne lenker ==
(en) Offisielt nettsted 
(en) British National Front – kategori av bilder, video eller lyd på Commons
Tapperiet

Tapperiet er et utested og konsertlokale i Notodden kommune i Vestfold og Telemark. Tapperiet ligger i Storgata 26, og har plass til ca. 1 200 tilskuere.
Metal Heart Festival skal arrangeres der for første gang i august 2007. Ellers brukes Tapperiet også som et av lokalene for Nord-Europas største blues-festival Notodden Blues Festival.


== Eksterne lenker ==
Tapperiet Notodden